Diari Oficial de la Generalitat Valenciana


Sumari del DOGV 1297, del 07-05-1990 (1990/817279)

ORDRE de 6 d'abril de 1990, de la Conselleria de Treball i Seguretat Social, per la qual es prorroga per a l'exercici de 1990 el programa de foment de l'ocupació juvenil en barris d'acció preferent.
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/04/06/(4)/dof/vci/html**

### Dades del document

Número de DOGV
:   1297

Data del DOGV
:   07-05-1990

Secció del DOGV
:   DISPOSICIONS GENERALS

Número del document
:   1990/817279


Data del document
:   06-04-1990

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 6 d'abril de 1990, de la Conselleria de Treball i Seguretat Social, per la qual es prorroga per a l'exercici de 1990 el programa de foment d'ocupació juvenil en barris d'acció preferent.  
El desplegament del Decret 57/1988, de 25 d'abril del Consell de la Generalitat Valenciana (DOGV de 02.05.88) al llarg dels exercicis de 1988 i 1989 s'ha vist reflectit en la publicació de diverses disposicions de la Conselleria de Treball i Seguretat Social, les quals regulaven els distints programes de foment de l'ocupació.  
El programa de foment de l'ocupació juvenil als denominats Barris d'Acció Preferent establert per l'ordre de la Conselleria de Treball i Seguretat Social de 3 de maig de 1988 (DOGV de 10.05.88) fou prorrogat, i s'hi varen introduir algunes modificacions per l'ordre de 2 de gener de 1989 de la Conselleria de Treball i Seguretat Social (DOGV de 19.01.89).  
Aquestes dues disposicions compleixen perfectament la seua comesa en tot allò que correspon a l'any 1990, per tant solament s'ha d'establir en aquesta ordre la vigència d'aquelles durant aquest exercici; cal, per tant, obrir un termini per instar sol·licituds sobre les quals hi haurà plena aplicació quant als destinataris, els requisits i quanties, i el procediment, allò establert en les mencionades ordres.  
D'altra banda el desplegament i l?execució de la política de foment de l?ocupació de la Generalitat Valenciana establerta en el PEV - II (1988-91), implica no sols a l'Administració; els agents socials han de tenir una participació activa en aquella, i en aquest sentit els acords adoptats en la negociació de la Proposta Sindical Prioritària (PSP), Mesa Sectorial d'Ocupació, preveuen les vies de l?esmentada participació a través de les comissions de seguiment creades a l?efecte.  
En atenció d'aquests motius, escoltades les centrals sindicals més representatives en la comissió de seguiment dels acords de la Mesa Sectorial d'Ocupació, d'acord amb la disposició final primera del Decret 57/1988, de 25 d'abril, del Consell de la Generalitat Valenciana i fent ús de les facultats que em confereix la Llei 5/83, de 30 de desembre, de Govern Valencià (DOGV 30.12.83) i del Decret 36/88, de 21 de març, del Consell de la Generalitat Valenciana (DOGV de 13.04.88) pel qual s'aprovava el Reglament Orgànic i Funcional de la Conselleria de Treball i Seguretat Social,  
ORDENE  
Article Unic  
Prorrogar per a l'any 1990 les ordres de la Conselleria de Treball i Seguretat Social de 3 de maig de 1988 (DOGV de 10.05.88), i de 2 de gener de 1989 (DOGV de 19.01.89), per les quals es formulen mesures de Foment de l'Ocupació en Barris d'Acció Preferent.  
El termini per presentar-hi sol·licituds serà d'un mes a partir de la data de publicació d'aquesta disposició al DOGV.  
DISPOSICIO ADDICIONAL  
Les comissions locals o comarcals d'ocupació constituïdes amb representació sindical i de les Administracions Públiques, realitzaran la selecció dels treballadors a contractar, segons criteris objectius establerts en un barem que s'aprovarà mediata resolució de la Direcció General d'Ocupació i Cooperació publicada en el DOGV.  
A les comarques o localitats on no estiguen constituïdes aquestes comissions, caldrà s'hi constituesquen perquè tingua els mateixos efectes que els prevists en el paràgraf anterior.  
DISPOSICIO FINAL  
Aquesta ordre començarà a vigir l?endemà de la publicació en el DOGV.  
València, 6 d'abril de 1990.  
El Conseller de Treball i Seguretat Social,  
MIQUEL DOMENECH I PASTOR


Còpia Permalink ELI